નાણાં મંત્રી અરુણ જેટલીએ કરદાતાઓને મોટી રાહત આપી છે. તેમણે કહ્યું છે કે, જીએસટી રિટર્ન પર લગાવવામાં આવેલ લેટ ફી કરદાતાઓને પરત કરવામાં આવશે. જીએસટી-ફોર્મ 3બીની રિટર્ન સબમિશન છતાં પણ કરદાતાઓ પાસેથી પેનલ્ટી વસૂલવામાં આવી હતી. સાથે જ જેમણે હજુ સુધી પેનલ્ટી નથી ભરી, તેમણે દિવસ દીઠ રૂ.200 લેખે લેટ ફી ભરવી પડે છે. આથી નાણાં મંત્રી દ્વારા આ રાહતની જાહેરાત કરવામાં આવી છે. આ જાણકારી અરુણ જેટલીએ ટ્વીટ કરી આપી હતી.